<classify> WATU wawili kati ya 55 waliofi kishwa katika Hosptali ya Rufaa ya Mkoa wa Dodoma kwa kuhara na kutapika kutokana na kula chakula, kinachosadikiwa kuwa na sumu msibani, wameruhusiwa baada ya kupatiwa matibabu.Aidha, Wizara ya Afya, Maendeleo ya Jamii, Jinsia, Wazee na Watoto imetangaza kuwepo mlipuko wa ugonjwa wa kuhara katika Kata ya Mtumba katika Halmashauri ya Jiji la Dodoma kuanzia Jumamosi iliyopita, baada ya waathirika kuhudhuria shughuli ya msiba katika Mtaa wa Mtumba.Mpaka juzi jioni wagonjwa waliokuwa wamefikishwa katika hospitali hiyo walikuwa ni 45, lakini idadi hiyo iliongezeka kwa watu 10 baada ya Kamati ya Ulinzi na Usalama ya Wilaya ya Dodoma na timu ya wataalamu kutembelea eneo la Mtumba nje kidogo ya Jiji la Dodoma, ambako mkasa huo uliotokea.Akitoa maelezo kwa mkuu wa mkoa, Dk Binilith Mahenge aliyetembelea hospitalini kuwajulia hali wagonjwa, Mganga Mfawidhi wa Hospitali ya Rufaa Dodoma, Dk Ibenzi Mganga alisema mpaka jana ni wagonjwa wawili tu kati ya 55 waliofikishwa hapo wameruhusiwa na kuwa hali za afya kwa 53 waliobaki zinaendeleoa vizuri.Dk Mganga alisema hali ya wagonjwa inaendelea vizuri na kuongeza kuwa bado wanatafuta chanzo cha tatizo hilo na kuwa watoto watachelewa kuruhusiwa kutoka hospitalini.Kwa sasa tumebakiwa na wagonjwa 53 ambao tunaendeleao kuwapatia matibabu, ingawa waliobaki hospitalini hali zao za kiafya zinaendelea vizuri na kuimarika na tutakuwa tunawaruhusu kutokana na watakavyokuwa wakiendelea, amefafanua.Mganga Mkuu wa Mkoa wa Dodoma, Dk Best Magoma alisema mpaka sasa chanzo cha tatizo hilo, hakijajulikana na kuwa uchunguzi wa awali unaonesha watu hao wamepata food poison.Hii tunaiita food poison lakini bado tunafanya uchunguzi kujua chanzo kamili kama ni sumu au kitu gani hasa na tunafanya hivyo kwa kuvihusisha vyombo vingine ikiwamo vya ulinzi na usalama, tunaomba tupewe muda kidogo na tunachoshukuru ni kuwa wagonjwa wanaendelea vizuri, alisema Dk Magoma.Mkuu wa Wilaya ya Dodoma, Patrobas Katambi aliwashauri wananchi kuwa makini na vyakula wanavyopika na kuvikagua kama vimepita muda wa kutumika ili kuepusha jamii kupata maradhi ya mlipuko.Mgonjwa Noel Elias aliyefikishwa hospitalini hapo katika awamu ya pili, aliwashukuru madaktari na wauguzi na kuelezea kuwa alikula chakula kama kawaida inavyokuwa kwenye misiba bila kujua angeishia kulazwa hapitalini.Jijini Dar es Salaam, Naibu Waziri wa Afya, Maendeleo ya Jamii, Jinsia, Wazee na Watoto, Dk Faustine Ndugulile alisema, Wizara ya Afya kwa kushirikiana na Timu za Usimamizi wa Afya za Mkoa wa Dodoma ilipeleka timu ya wataalamu kufuatilia, kuchunguza na kubaini chanzo cha mlipuko huu.Dk Ndugulile amesema timu ya wataalamu iliyojumuisha wataalamu wa wizara, mkoa, Ofisi ya Mkemia, Mkuu wa Kanda na Ofisi ya Shirika la Viwango TBS Kanda ilitembelea eneo la mlipuko Mtumba pamoja na Hospitali ya Rufaa ya Mkoa wa Dodoma walipolazwa wagonjwa.Alisema timu hiyo ilichukua sampuli mbalimbali za wagonjwa kama damu na choo, mabaki ya vyakula na viungo vilivyotumika kuandaa chakula walichokula waathirika pamoja na sampuli za vyanzo vya maji katika eneo la mlipuko. Freeman Mbowe Cecil Mwambe  <topic>: KITAIFA 